Kannabis repii nyt Keskustaa: Pirkanmaan puoluejärjestö löylyttää tiukasti kannabiksen laillistamista ehdottanutta nuorisojärjestöpomoaan – "Olisi täysin käsittämätön viesti..."

Käräjäoikeus tuomitsi vuoden vankeutta ehdollisena Porvoosta saunarakennuksen vuokranneelle ja siinä hamppukasveja viljelleelle miehelle. Kuvituskuva. Poliisi

Pekka Ruissalo

Pirkanmaan Keskustanuorten puheenjohtaja Joonas Soukkio nostatti marraskuun alussa konservatiivisen puolueen kulmakarvoja, kun mies julkisti omia suorasukaisia mielipiteitään keskusteluun kannabiksen laillistamisesta.

Miehen kommentteja julkaistiin muun muassa Keskustan äänenkannattajassa Suomenmaassa.

Kirjoitus on luettavissa tästä linkistä.

– Ter­vey­den ja hy­vin­voin­nin lai­tok­sen ver­tai­lus­sa kan­na­bis ai­heut­ti ver­rok­kei­hin näh­den vä­hem­män riip­pu­vuut­ta ja oli vä­hi­ten va­hin­koa ai­heut­ta­va päih­de. Fik­sui­hin ai­kui­siin on voi­ta­va luot­taa ja ih­mi­sen tu­lee voi­da va­paas­ti va­li­ta, mikä päih­de so­pii hä­nel­le par­hai­ten. Päih­tee­tön maa­il­ma on ai­na ol­lut ja tu­lee ai­na ole­maan uto­pi­aa, Soukkio lataa mielipidekirjoituksessaan.

Nyt Pirkanmaan Keskusta on laatinut aiheesta oman kannanottonsa.

– Soukkion kirjoituksessa esiintyvät ongelmat nykytilanteessa ovat todellisia ja niihin pitää löytää ratkaisuja. Päihteiden käytön laaja-alainen ehkäisy erityisesti nuorten osalta on erittäin tärkeää Keskustalle, Pirkanmaan Keskustan kannanotto alkaa.

Mutta.

– Erityisen ongelmallisena pidämme sitä ajatusta, että laittoman toiminnan rangaistavuus poistettaisiin. Tämä olisi täysin käsittämätön viesti lakien noudattamisen ja yleisen oikeusmoraalin kannalta. Se antaisi myös väärän viestin nuorille siitä, että laittomien päihteiden käyttö ja kokeilu on ihan ok.

– Keskustan puoluekokous ei hyväksy kannabiksen laillistamista Suomessa. Pirkanmaan Keskusta on puoluekokouksen linjalla, kannanotto päättyy.